[bookmark: _GoBack]SAVJETOVANJE SA ZAINTERESIRANOM JAVNOŠĆU O PRIJEDLOGU PRAVILNIKA O PROVEDBI POSTUPAKA JEDNOSTAVNE NABAVE

Javna ustanova Športski objekti Kaštela (u daljnjem tekstu: Ustanova) provodi savjetovanje sa zainteresiranom javnošću o Prijedlogu Pravilnika o provedbi postupaka jednostavne nabave.
Trajanje savjetovanja: od 21. srpnja 2026. do 06. kolovoza 2026. (16 dana).
Savjetovanje se provodi u trajanju od 16 dana zbog žurne potrebe za donošenjem novog Pravilnika, a radi usklađivanja internih procedura s izmjenama zakonodavnog okvira javne nabave. Odgađanje donošenja ovog akta moglo bi uzrokovati zastoje u realizaciji tekućih planova nabave roba, radova i usluga te utjecati na dinamiku izvršenja proračunskih stavki, zbog čega je nužno žurno postupanje.
Razlozi donošenja Pravilnika:
Donošenje novog Pravilnika potrebno je radi usklađivanja internih akata Ustanove s važećim odredbama Zakona o javnoj nabavi te radi uređenja postupaka jednostavne nabave roba, radova i usluga procijenjene vrijednosti ispod zakonskih pragova za primjenu Zakona o javnoj nabavi.
Ciljevi donošenja Pravilnika:
Cilj donošenja Pravilnika je osigurati transparentno, učinkovito i ekonomično trošenje financijskih sredstava Ustanove, poštivanje načela jednakog tretmana gospodarskih subjekata i tržišnog natjecanja te jasno definirati postupke, ovlasti i odgovornosti sudionika u provedbi jednostavne nabave.
Poziv javnosti:
Poziva se zainteresirana javnost da dostavi svoje prijedloge, mišljenja i primjedbe na Prijedlog Pravilnika tijekom trajanja savjetovanja.
Prijedlozi i mišljenja dostavljaju se putem priloženog obrasca na adresu e-pošte:
sportskiobjektikastela@gmail.com 
Prilozi:
1. Prijedlog Pravilnika o provedbi postupaka jednostavne nabave
2. Obrazac za sudjelovanje u savjetovanju 






